Dal prin di Lui dal 2014 il Consei regjonâl de Regjon Friûl Vignesie Julie al è jentrât tal Network to promote linguistic diversity - NPLD, un program operatîf finanziât ancje de Comission Europeane creade par sostignî, tutelâ e promovi lis lenghis minoritariis e regjonâls di dute Europe par mieç dal scambi di buinis pratichis e di informazions tra i esperts dal setôr.
Ae ARLeF - Agjenzie regjonâl pe promozion de lenghe furlane, al è stât dât il rûl operatîf di gjestion, organizazion e supuart ae Regjon tes ativitâts dal Network to promote linguistic diversity.
FURLAN LENGHE DE EUROPE - Joibe ai 27 di Otubar dal 2016
"Il rûl des lenghis regjonâls o minoritariis intes economiis regjonâls de Europe. Une selezion des buinis pratichis in Europe".
Joibe ai 27 di Otubar, a Bruxelles, il seminari NPLD cun protagonistis lis minorancis linguistichis de nestre Regjon e la scree de mostre curade de ARLeF.
Il rûl des lenghis minoritariis intes economiis europeanis e lis potenzialitâts dal multilinguisim tant che fatôr di cressite economichee ocupazionâl intes regjons de Europe a son il teme dal Seminari anuâl dal NPLD (Network to Promote Linguistic Diversity)
, programât cu la colaborazion de Regjon F-VJ e de ARLEF.
Inte zornade di Joibe ai 27 di Otubar a Bruxelles,inte sede prestigjose de Comittee of the Regions. Protagoniste de matinade e sarà la nestre Regjon-rapresentade dal Conseîr Claudio Violino
e dal President de ARLeF Lorenzo Fabbro
-e la ricjece des sôs diversitâts linguistichis.
A relazionâ sul teme, devant di une platee di esperts di diviersis minorancis di Europe, a saran William Cisilino pe Lenghe Furlane, Zaira Vidau (Slori) pe Lenghe Slovene e Monica Cecchin (KKV) pe Lenghe Todescje.
Aes 18.00, li dal Ufici di Colegament de Regjon F-VJ, e je invezit programade la scree de mostre FURLAN LENGHE DE EUROPE, curade dal Diretôr de ARLeF William Cisilino
. L'event al larà indevant cu la presentazion de publicazion “99 domandis: diversitât linguistiche e dirits linguistics”
e cuntun moment musicâl cul cjantautôr furlan Loris Vescovo
.
In sieradure de serade, l’Ers
a al ufrirà une cerce di prodots tipics furlans ai ospits dal NPLD e ai nestris coregjonâi a Bruxelles.
La Mostre FURLAN LENGHE DE EUROPE
si podarà gjoldi ancje a Udin, al Teatri Giovanni da Udine dilunc dal Festival Suns Europe
, tes zornadis dal 1-2-3 di Dicembar dal 2016.
Discjame chi l'invît e il program uficiâl de zornade:
Invît
Program
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn unk lmo_Latn fur_Latn fur_Latn fur_Latn fur_Latn fur_Latn fur_Latn zsm_Latn